钦定古今图书集成/明伦汇编/氏族典/第242卷 > 张逊
## 钦定古今图书集成/明伦汇编/氏族典/第242卷 > 张逊

按《宋史张逊传》：“逊，博州高唐人。数岁丧父，随母归魏
仁浦家，驸马都尉咸信其异父弟也。太宗在晋邸，召
隶帐下。太平兴国初，补左班殿直，再迁香药库使。雍
熙三年，为度支使。端拱二年，授宣徽北院使。未几，兼
枢密副使，知院事。与同列寇准不协，每奏事颇相矛
盾。太宗恶之，下诏切责逊，左降右领军卫将军，准亦”
罢职。会西蜀李顺为乱，诏发兵进讨，命逊为右骁卫
大将军、知江陵府。至郡数月卒。子敏中，初补供奉官，
累至比部郎中。次子虚中，至阁门祗候。敏中子先，进
士及第。